Erich Heckel

Erich Heckel (født 31. juli 1883 i Döbeln (Sachsen), død 27. januar 1970 i Radolfzell am Bodensee) var en tysk ekspresjonistisk maler og grafiker.

 Liv og virke 
 Bakgrunn 
Erich Heckel var sønn av en jernbaneingeniør. Han startet sine studier med arkitektur i Dresden, men var like mye interessert i litteratur. Han brøt av, og begynte som autodidakt kunstner med selvstudier innen malerkunst og grafiske teknikker.

Han ble funnet uegnet for militærtjeneste under første verdenskrig, men han ble med et ambulanseteam som hentet skadde fra fronten.

 Kunstnerisk karriere 
Han møtte Ernst Ludwig Kirchner,  Karl Schmidt-Rottluff og Fritz Bleyl (som trakk seg ganske snart) i løpet av studietiden, og ble med på å stifte kunstnergruppen Die Brücke (broen) i 1905. Senere kom Max Pechstein, Emil Nolde og Otto Mueller med. Die Brücke hadde egen passiv støttemedlemsforening, som dels støttet ved kjøp, men også kontingent. De fikk en årlig Brücke-mappe med grafiske arbeider. Gruppen hadde problemer med å formulere hva de hadde felles, og gikk i oppløsning da kunstnerne etterhvert gikk sine egne veier.

I perioder var han og Schmidt-Rottluff i Dangast på Nordsjøkysten og malte. Ellers hadde han atelierfellesskap med Kirchner ved behov. Slikt fellesskap ble oppfattet som en del av et ideelt og på mange vis utopisk kunstnerliv, med enhet i liv og arbeide. En videreføring var turer til bredden av Moritzburger Teichen (Teich betyr basseng, og er en kunstig innsjø, vanligvis laget som vannreserve i tilfelle av brann) nær Dresden. Temaet var akt i fri bevegelse og fri natur. Gruppestilen var tydelig. Ett av gruppens forbilder var Edvard Munch, og broen var ment å skape overgang mellom tysk neo-romantikk og moderne ekspresjonisme. Mange av bildene ble laget med henblikk på å kunne reproduseres, slik at folk skulle ha råd til å kjøpe god kunst.

«Entartet»: Nazistene erklærte hans arbeider for entartet i 1937 og nedla utstillingsforbud. Over 797 arbeider i offentlig eie ble inndradd,service=direct/1/ResultListView/moduleContextFunctionBar.navigator.first&sp=10&sp=Scollection&sp=SfieldValue&sp=0&sp=54&sp=3&sp=SdetailList&sp=775&sp=Sdetail&sp=0&sp=F&sp=0 Liste over 797 beslag. og i 1944 var alle trykkplater destruert. I tillegg ble både atelieret i Berlin og billedlageret truffet av allierte bomber i løpet av annen verdenskrig.

Etter krigen bodde han i Hemmenhofen i nærheten av Bodensee og underviste ved akademiet i Karlsruhe til 1955. Heckel ble i 1967 utnevnt til den tyske ordenen  Pour le Mérite für Wissenschaften und Künste. Han fortsatte å male til han døde i Radolfzell i 1970.

Det er utarbeidet en Catalogue raisonné over hans trykk. Den omfatter 465 tresnitt, 375 raderinger og 499 litografier. Av disse stammer over 200 fra hans siste syv leveår.

Fra oktober 2004 til februar 2005, ble der avholdt en stor retrospektivutstilling i Brücke Museum i Berlin.

 Referanser 

 Se også 
 Die Brücke

 Eksterne lenker 


 Erich Heckel's 1920s work at the Brücke 
 works of the artist at "Museumsportal Schleswig-Holstein"
 Available Works & Biography  Galerie Ludorff, Duesseldorf, Germany

Kategori:Tyske malere
Kategori:Tyske grafikere
Kategori:Ekspresjonisme
Kategori:Pour le Mérite
Kategori:Personer fra Landkreis Mittelsachsen
Kategori:Entartet
Kategori:Tyskere fra første verdenskrig